Ignaz Fränzl

Ignaz Fränzl (født 3. juni 1736 – begravet 6. september 1811) var en tysk fiolinist, komponist og del av den andre generasjonen av Mannheimerskolen. Hans egenskaper som fiolinist ble anerkjent blant annet av Wolfgang Amadeus Mozart. 

Fränzl var eldstesønn av hofftrompetist og - bratsjist Ferdinand Rubel Fränzl, og ble selv med i Mannheimerorkesteret i 1754. Ignaz Fränzl fikk opplæring på fiolin av Johann Stamitz, som var dirigent og ansvarlig for fiolinene. Fränzl fikk som første- og andrefiolinist som oppdrag å komponere stykker for hele orkesteret, og det ble særlig symfonier, fiolinkonserter, kammermusikk og ballettmusikk. Han ble i 1774 kapellmester, men valgte å bli igjen i Mannheim da München tok over som setet til kurfyrsten og orkesteret flyttet ned dit.

Fränzl behold stillingen sin til 1804. På det daværende tidspunkt hadde Wien for lengst tatt over som musikalsk sentrum. Fränzl var mest kjent som virtuos, og etterlot seg få verk: 2 symfonier, 6 fiolinkonserter, 6 sonater for to fioliner og cello, 6 strykekvartetter og 3 kvartetter for fløyte og stryketrio.

Referanser 

Klassisistiske komponister
Tyske komponister
Personer fra Mannheim
Fødsler i 1736
Dødsfall i 1811